**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS BIUDŽETINIŲ SPORTO ĮSTAIGŲ TEIKIAMŲ SPORTO PASLAUGŲ ĮKAINIŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projektu siūlome patvirtinti biudžetinių įstaigų Klaipėdos „Viesulo“ sporto centro ir Klaipėdos miesto lengvosios atletikos mokyklos teikiamų sporto paslaugų įkainius ir pripažinti netekusiu galios Klaipėdos miesto savivaldybės tarybos 2011 m. kovo 17 d. sprendimo Nr. T2-73 „Dėl BĮ Klaipėdos miesto sporto centro teikiamų paslaugų įkainių ir tarifų patvirtinimo“ 1 punktą. Visi minėtu tarybos sprendimu patvirtinti sporto paslaugų įkainiai litais perskaičiuojami atitinkamą sumą dalijant iš lito ir euro perskaičiavimo kurso. Apskaičiuotos sumos apvalinamos pagal matematines skaičių apvalinimo taisykles iki 2 skaitmenų po kablelio, tai yra euro cento tikslumu.

Primename, kad reorganizavus BĮ Klaipėdos miesto sporto centrą nuo 2014 metų sausio 1 dienos jo patikėjimo teise valdomos sporto bazės buvo perduotos BĮ Klaipėdos „Viesulo“ sporto centrui ir BĮ Klaipėdos miesto lengvosios atletikos mokyklai.

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti biudžetinių įstaigų teikiamų sporto paslaugų įkainius.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr. 604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

 Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

Sporto ir kūno kultūros skyriaus vedėjas Mantas Bagočius